
MINISTER URSELL ARENDS TA ANUNCIA EXPANSION DI 
AREANAN RAMSAR; AREANAN PROTEGI NA BIENESTAR 
DI ARUBA SU NATURALESA 


Diabierna merdia durante 
e simposio titula "Nature- 
Based Solutions (NBS)", 
Minister Arends a duna 
un discurso den e aula di 


Universidad di Aruba. 
E simposio a wordo 
organisa door di 


Fundacion Parke Nacional 
Aruba y Dutch Caribbean 
Nature Alliance. E enfoke 
di e evento ta pa expande 
conocemento y accionnan 
riba solucionnan cu ta 
encera procesonan natural 
pa aborda desafionan 
ambiental entre e paisnan 
den Caribe Hulandes. 


E simposio a conta cu 
participantenan renombra 
manera Su Altesa Real 
Prinses Beatrix, Su 
Excelencia Gobernador 
Boekhoudt y Su Excelencia 
Prome Minister Wever- 
Croes, hunto cu diferente 
invitado distingui. 


Den Minister Arends 
su discurso e la 
expresa su gratitud 
pa e  organisadonan, 


enfatisando e importancia 
di colaboracion pa avansa 
e rol di naturalesa den 
nos comunidad. E la urgi 
e audiencia pa reconoce 
y aprecia e esfuersonan 
colectivo di esnan presente 
y tur cu tin naturalesa na 
pecho. 


E discurso a pone 
enfasis ariba e urgencia 
di iniciativanan pa 
preservacion di naturalesa 
y alabes e compromiso 
di Aruba pa conserva 
naturalesa mediante 
leynan y maneho. 


Un anuncio cu sigur a gara 
atencion di tur presente 
tabata e expansion di 
areanan protegi bou di 
e convenio di Ramsar 
na Aruba. Esaki fuera di 
Spaans Lagoen, awo ta 
inclui e sistema di Western 
Wetlands, cual ta consisti 
di cinco saliña, Zuidkust, 
Westpunt y Oostpunt. 


Ramsar ta un 
reconocemento 
internacional pa e balor 
natural di areanan tanto 
riba tera como marino. Den 
futuro un "Island Round 
Marine Park" tambe lo 
ta parti di maneho di nos 
areanan marino. Contrario 
na Ramsar, e designacion 
di un parke marino ron 
di Aruba ta un manera di 
reconoce, den legislacion 
nacional e necesidad pa 
uza e areanan aki den 
un manera  sostenibel. 
Aunke e reconocemento 
di Ramsar no ta prescribi 
regulacionnan specifico, 
e ta stimula Aruba pa 
intensifica su esfuersonan 
di conservacion. Pa 
duna como ehempel, 
Spaans Lagoen a ricibi 
reconocemento di Ramsar 
den e decada di ana 80, 
pero designa formalmente 
como area protegi den ley 
a sosode na 2017. 


Minister Arends ta 
remarca cu e status di 
Ramsar tin como meta pa 
proteha e arenan aki sin 
interveni cu actividadnan 
economico, enfatisando 
reduccion di daño y 
restauracion di naturalesa 
den caso di daño cu ta 


inevitabel. 

Tambe a remarca 
e importancia di 
cooperacion entre 


fronteranan den Caribe 
Hulandes pa conservacion 
marino. Minister Arends 
su ambicion ta pa nos yega 
na un "ABC-wide" Hope 
Spot na 2024, colaborando 
cu Mission Blue pa 
proteha e lama comparti 
entre Aruba, Boneiro, y 
Corsou. E palabranan di 
Sylvia Earle, presidente di 
Mission Blue: “No water, 
no life; No blue, no green” 
a wordo menciona cual ta 
enfatisa e rol fundamental 
di awa pa mantene bida 
riba tera. 


Palabra di gradicimento 
a bay na organisacionnan 


di FPNA, DNM, 
TurtugAruba, Aruba 
Birdlife Conservation, 


Aruba Marine Mammal 
Foundation y Wageningen 
Universtiy pa nan 
efsuersonan colaborativo 
den e gran logro di e 


status di Ramsar pa e 
regionannan adicional na 
Aruba. 


"Laga nos tur continua di 
tin pasenshi pa representa, 
preserva, conserva y 
persisti den nos mision na 
bienestar di naturalesa. 


Desaroya nos mes hunto 
cu naturalesa sin lubida 
pa disfruta tur locual 
naturalesa ta ofrece. 
Naturalesa ta nutri nos, 
ta ora pa nos tambe nutri 
naturalesa", Minister 
Arends a expresa. 


STICHTING MUSICA 
KIER ORGANISA FINAL 
DI CALYPSO Y ROAD 
MARCH DEN JOE 
LAVEIST BALL PARK 


Riba e pagina di Stichting Musica, nan a informa nan a 
aserca Minister Endy Croes pa consulta e posibilidad pa 
nan organisa e final di festival di Calysp den Joe Laveist 
Ball Park. Joe Laveist Ball Park ta cas original di e festival 
y ta deseabel pa pone bek eyden. 


Sinembargo kisas awor tin yerba artificial pa cual lo 
mester studia ta con esey lo por bira posibel. 


Segun e publicacion di MUSICA, cu den e dianan siguiente 


lo evalua e posibilidad. 

GERENCIA WEB NV TA DISTANCIA DI 
PUBLICACIÓN DI VWI 


BALASHI: Gerencia di Water- en Energiebedrijf 
Aruba (W.E.B.) ta distancia di cierto 
expresionnan haci den e comunicado di prensa 
di e directiva di VWI cu fecha 02 november 
2023. A pesar cu nos ta respeta e derechonan 
di VWI pa expresa nan mes, motibo pa kico 
nos ta distancia ta cu e expresionnan aki ta den 
incumpiimento cu W.E.B. Aruba NV. su codigo 
di conducta y esey ta inaceptabel. 


Nos codigo di conducta ta prescribi entre 
otro: Respet pa otronan; Comportacion na un 
manera profesional; Pa no pinta negativo tercer 
partidonan y clientenan di W.E.B. Aruba NV.; 
Pa no transmiti mensahenan di intimidacion; 
Un responsabilidad serio pa un bon relacion 
publico di WEB; 


Ora empleadonan di WEB ta atende cu un 
persona pafor di WEB, incluso dignatarionan, 
mester percura cu no ta compromete e 
integridad of mancha e reputacion di sea 
WEB, of cualkier individuo externo, negoshi of 
gobierno. 


Gerencia ta para pa un W.E.B. Aruba NV., un 
compania estatal, cu ta sirbi e comunidad di 
Aruba na un manera constructivo, cooperativo 
y semper profesional y den union. 


Semper por tin diferencia di opinionnan, 
Gerencia ta para pa semper W.E.B. Aruba N.V. 
busca e dialogo y solucionnan semper na mesa 
pa sirbi como un bon ehempel pa nos pais 
Aruba. 


Expresionnan comprometedor riba 
institutonan, personanan, companianan y 
nos accionista/Gobierno no tin lugar den e 
normanan y balornan, codigo di conducta y 
liderazgo desea di W.E.B. Aruba N.V. 


Cada empleado di W.E.B. Aruba N.V. ta 
responsabel pa traha na un W.E.B. Aruba N.V. 
den union y harmonia unda e ta sinti su mes 
sigur, respeta, motiva, bon atendi y percura pa 
su coleganan tambe ta sinti mes cos. 


10 november 2023 WATER- EN 
ENERGIEBEDRUF (W.E.B.) ARUBA N.V 


POCO POCO HULANDESNAN TA COMPRONDE E WEGA 
SUSHI Y CONSIPRACION DI BZK SU AMBTENAARNAN 


Den fin di siman por compronde cu varios te 
Hulandesnan cu a cuminza compronde mucho 
mas mihor e situacion di Aruba. 

No por ta asina cu Aruba ta trahando duro pa 
cumpli cu tur acuerdo cu Hulanda y na Hulanda 
ta wordo pretendi cu tin mal maneho na Aruba. 
Na Hulanda tin e percepcion cu cos no ta na 
ordo na Aruba. Esaki ta loke algun Hulandes 
di BZK hunto cu esnan di VNO na Aruba ta 
conspira, conspira contra Aruba. Conspira 
ta ora cu nan ta mal influencia politiconan 
Hulandes pa straf Aruba y suta Aruba cu roechi. 
Cospiracion ta ora cu nan ta mal informa cu 
Aruba ta no ta cumpliendo. Conspiracion ta ora 


CONTRA ARUBA 


cunanta pretende cuta RAFTteunicosalbacion 
cu tin, siendo cu nan ta completamente robes! 


Tur e mentiranan aki no ta juda Aruba, pero ta 
juda si pa straf Aruba. 

Sinemabrgo e fin di siman aki, varios politico 
Hulandes a cuminza compronde. Eerte Kamer 
ya a cuestiona e Hulandesnan odioso cu ta 
traha na BZK y na VNO na Aruba, kende ta 
esnan cu ta encarga pa manda redo, (telex) pa 
Hulanda, raporta un cantidad di coy loco riba 
Aruba. 

Djey nan ta mescla Curacao cu Aruba pa 
finalmente nan bisa cu Aruba no ta cumpli. 


Ta basta cu mentira. Ta basta cu colonialismo, 
Ta basta cu esclavitud. VNO na Aruba mester 
stop di haci redo y BZK na Hulanda mester stop 
cu racismo. Ta un reino nos tin. Aruba no a 
pidi pa drenta Reino, ta Hulanda a yega na nos 
isla y tume den su garas. E tempo aya a chica 
nos rikesa, tur nos oro, y te dia di awe no a 
paga nos e fair share di e valor di nos oro. 


Awe ainda nan kier suta Aruba cu boeterente! 
Algo cruel y increibel di e Hulandesnan den 
BZK cu mentalidad colononialismo keto bay. 

EDITORIAL: 


Durante di un encuentro di Genootschap Nederland-Aruba: 


MINISTER XIOMARA MADURO CU ELOCUENTE DISCURSO DI 
"HABRI WOWO" DI HULANDESNAN NA HULANDA 


Den fin di siman tabatatin un encuentro di 
Genootschap Nederland-Aruba. Ta trata di un 
organisacion cu pa hopi aña ta trese hulandes y 
arubianonan hunto na Hulanda. E topico tabata 
Slavernijverleden. 

Minister di Aruba Sra. Xiomara Maduro a hiba 
palabra durante e encuentro. 

Minister Maduro a splica cu Aruba ta bayendo 
bon, economia, turismo, desempleo, hasta 
inflacion ta mas abou cu otro paisnan y 
finansas tambe, como e unico pais den Reino 
cu surplus pa di dos aña consecutivo. Tambe 
e meerjarenraming ta mustra cu e surplus ta 
structural. El'a bisa cu Aruba ta ehecutando e 
planes di reforma, pa hasi Aruba mas fuerte y 
resiliente. 

Na mes momento Mininster Maduro a lansa un 
critica, bisando cu Aruba ta hopi decepciona di 
e 6.9% interes cu Hulanda a impone riba Aruba, 
y cu Hulanda lo hasi ganashi di 300 miyon 
florin riba lomba di e Arubiano. 


Dia a cuminsa papia di excuses pa 
Slavernijverleden, Aruba tabata un di e Promer 
nan pa reacciona y bisa “elk welgemeend excuus 
is welkom” y apesar cu nos no tabata cla pa e 
desaroyo aki, nos a participa y coopera. 
Sinembargo, e forma con Aruba a wordo trata 
durante negosacion, y e 6.9% di boeterente cu 
a wordo impone riba nos, ta pone duda si e 
excuses tabata autentico. 

Pesey, Aruba a tuma e decision cu su ministerio 
lo no sigui participa den e trayecto di 
slavernijverleden cu departamento BZK. Aruba 
lo sigui su propio plan, hunto cu su propio 
stakeholders na Aruba. 

Mientrastanto Aruba lo sigui na mesa cu 
Hulanda pa purba baha e interes y sino, riba 
mercado internacional lo haya e fiansa na 
interes mas abou y paga Hulanda tur loke debe 
nan. 

Ta parce cu e discurso di MInister Xiomara a 
conmove e Hulandesnan, cu no tabata sa kico 
ta e situacion na Aruba y keto bay tabata bao 


imprecion cu lo tin mal maneho na Aruba. 


Nos sa cu ora di lansa critica riba Hulandes, 
nan ta bira masha gevoelig y peor cu un topico 
di esclavitud. Kisas e discurso di Minister 
Maduro na Hulanda ta clave den laga Hulanda 
recapasita di e forma cu nan kier maltrata 
Aruba cu pone boet riba rente y cobra Aruba 
6.9%. Esaki ta traduci si mes cu Aruba ta 
trahando BON, pero pa gusto di poco Hulandes 
terco den BZK, nan ta kere cu nan por sigui 
esclavisa Aruba. 


DEPARTAMENTO DI MUCHA Y HOBEN (DMH) CU UN GRUPO DI 16 PROFESIONAL 
ENTUSIASMA Y MOTIVA CU NAN ROL DI SUPERVISOR DI CODIGO 


Departamento di Mucha y Hoben (DMH) a 
sigui cu otro accion concreto relaciona cu e 
trabounan riba e area educativo y informativo 
di Codigo di Proteccion. E training aki ta 
consisti di 6 mitar dia na JFK y ta ofreci na 
diferente profesional den e 4 sectornan; social, 
salubridad, husticia y enseñansa. A inicia dia 
1 di november y diabierna 10 di november, e 
grupo a finalisa unda a conta cu presencia di 
Minister President pa entrega di e certificado, 
cu tabata un grupo di profesional dedica y 
motiva pa ehecuta nan rol di Supervisor di 
Codigo. 

E grupo cu a finalisa nan curso di Supervisor 
di Codigo ta: Maritza Ordoñez di sector 
salubridad — Rafael Perez y Patricia Portier 
di sector deporte — James Sneek — Geraldine 
Maduro — Yuneida Albus — Harold Ras — Iris 
Ras — Ilsiah Koolman — Franchesca Heinze 
— Joase-Ann van der Biest — Valerie Willer 
— Deanna Lampkin — Jennifer Margaretha — 
Byanca Alvarado — Felisha Ponson di sector 
social. 


E rol di Supervisor di Codigo ta encera cu e 
profesionalnan aki den nan organisacion, 


lo bira e persona asigna pa ta e experto riba 
e tereno di (sospecho di) abuso di mucha. E 
coleganan profesional den e organisacion, por 
acerca den confiansa, pa asina por haya sosten 
y/of ayudo den forma di conseho y/of guia. Di 
e forma aki cada profesional por sigui atende 
cu un caso of situacion di posibel (sospecho di) 
abuso di mucha. 


Un di e metanan di DMH ta pa empodera nos 
profesionalnan cu conocemento y habilidad 
concreto y diferente, pa asina por ehecuta e 
decreto nacional Codigo di Proteccion. Sin 
laga afor e enfoke principal riba e aspecto 
preventivo y pa tin mas siguridad y proteccion 
pa nos mucha- y hobennan na Aruba. 


DMH kier gradici tambe Trainer Jermin Bell 
cu tuma e encargo pa coordina e 6 dianan aki, 
como tambe e otro coleganan Trainer di Codigo 
cu a forma parti di e 6 dianan aki, haciendo 
esaki cu hopi dedicacion y motivacion. 


Actualmente Aruba ta conta cu 43 Supervisor 
di Codigo den e 4 sectornan; husticia, social, 
enseñansa y social, cu ta trahando riba e 


maneho diario di nan rol como Supervisor 
di Codigo pa ehecuta, monitoria y guia den 
diferente organisacion, cu traha directo y/of 
no directo cu mucha y hoben. 


Den 2024 DMH lo ranca sali cu sesion di 
brainstorm pa duna contenido y structura di 
e plataforma di Supervisor di Codigo, pa di e 
forma aki sigui stimula, apoya y promove un 
trahamento hunto, caminda mas profesional 
tin un aporte concreto pa yuda sostene 
nos mucha-, mayor- y profesionalnan, pa 
finalmente por yega na un convivencia mas 
harmonioso, trankil y primordialmente sigur 
pa nos mucha- y hobennan. 

ESTRELLA A GANA BUBALI 7-4 


Diabierna anochi e 
naranjada nan di Santa 
Cruz Estrella a enfrenta 
e orguyonan di Bubali na 
Stadion Frans Figaroa. 
Bubali a bin ta acumulando 
puntonan sorpresivamente 
y ultimo a empata cu RCA. 
Estrella ta bin di un derota 
preta contra Britannia. 
Wega a cuminsa unda 
Bubali a cuminsa preshona 
e defensa di Estrella unda 
cu den e prome minuutnan 
di wega Bubali ta bay ariba 
1-0. 

Estrella ta reacciona 
algun minuut despues cu 


e hungador Luis Manuel 
Torres miho conosi como 
Make , unda cu desde 
banda robes e ta core bay 
laga 3 defensa y anota 
un golaso. Asina wega ta 
empata 1-1. 


Un rato despues Make 
Torres ta bolbe sorprende 
cu hugada individual y 
score e 2-1. 

Despues ta e goleador di 
aña pasa di campeonato 
Trevor “ Tro” Faro ta 
drenta na banda drechi 
den doelgebied kap riba su 
links y manda un cañonaso 


den skina y hasi e wega 3-1. 
Estrella a sigi ataka y 
domina e medio campo. 


Den un rechaso di e 
defensa di Estrella, e 
bala ta bay halto y pasa e 
portero y cay tras di dje pa 
bira un autogol y wega ta 
bira 3-2. Faltando algun 
minuut pa wega termina 
di prome tempo Estrella ta 
bolbe score cu un hugada 
cu Nailbert Elizabeth 
ta subi na banda robes , 
drenta mitar di veld y hasi 
un pase banda drechi una 
Trevor Faro tabata su so. 


Aki unda Trevor ta hasi un 
pase lastra pa Make Torres 
cana drenta y pone bala 
den gol pa e wega bira 4-2. 


Den segundo tempo 
Estrella ta sali mas hambra 
pa gol y aki Estrella ta score 
e di 5 gol cu un asistencia 
di Norwin Werleman pa 
Trevor no ta perde tempo y 
pone bala bandi e portero 
di Bubali y wega ta bira 
5-2. 

Bubali ta haya un penalty 
despues y ta hasi wega 5-3. 
Aki Estrella ta sigi 
preciona y ta score 2 gol 


mas di Norwin Werleman 
cu ta hasie wega 7-3. 

Na minuut 93 Bubali ta 
score su ultimo gol y wega 
ta termina 7-4 y Estrella ta 
piki su 3 puntonan pa jega 
6 puntonan te cu awo. 
Siguiente wega Estrella lo 
hunga contra Santa Fe dia 
25 november. 

Ta spera di wak mas 
fanatico pa apoya e 
naranjadanan cu a start 
nan motor y lo bay bringa 
tur puntonan cu tin pa 
drenta den e miho 6 nan. 


TANTA MARTHA FIAGAROA DI PIEREWITJE RECONOCI 
PA GOBIERNO DI ARUBA Y MINISTER ENDY CROES 


Diadomingo merdia durante un show di Pierewietje di 
pasco, Tanta Martha a wordo reconoci. Ella wordo yama 
riba stage den forma sorpresa pa despues Minister Endy 
Croes a subi y dune un reconocimiento. Na luna di Juni, 
Pierewietje a celebra 45 aña y Minister Endy Croes no 
tabata na Aruba. El'a haci uso di e siguiente show pa duna 


e reconocimiento. 


A dirigi bunita palabranan na Sra. Marta Figaroa, pa su 


amor y dedicación na nos muchanan. 


A entrege un ramo di flor y su plakaat. Emmeline Croes yiu 
di nos director Edmond Croes y Skylee Croes yiu di Evlin 
Croes a compaña Minister Croes. Ambos ta den Pierewitje 
su show di e aña aki. Masha pabien Sra. Martha, na bo 


famia y henter bo grupo. 

Parlamentario independiente mr. dr. Rycond Santos do Nascimento: 


OTMAR TA MINA CONFIANSA DEN NOS 
SISTEMA HUDICIAL 


Dia 10 di november 2023 
Dia 20 di maart 2023 
Otmar Oduber a tene un 
rueda di prensa encuanto 
caso Flamingo den cual 
e ta un sospechoso. El a 
subraya su inocencia. El a 
elabora cu no tin ningun 
prueba contra dje. Segun 
Otmar ta pa scapa cara 
di Ministerio Publico cu 
a core gara e storia di 
spirito di Marisol Tromp. 
El a ataca e credibilidad 
di Ministerio Publico 
door di pone su flechanan 
riba Marisol. Segun 
Otmar Marisol a entrega 
‘denuncia falso contra 
Chris Dammers, Marisol 
no tabata ministeriabel 
pa motibo di un debe 
miyonario cu belasting, 
AVP y MEP a core cu 
Marisol y hasta partido 
POR a core cu Marisol 
pa motibo di su falta di 
integridad. 


Un par di dia despues, 
riba dia 24 di maart, hues 
a condena lider di POR, 


Allan Howel, pa falta di 
integridad. E sentencia ta 
mustra entre otro cu Allan 
a bay puntra Sinterklaas 
con lief e tesorera di e 
fundacion di fractie di POR 
tabata. Aparentemente 
Sinterklaas a bisa Allan cu 
e tesorera tabata lief y cu 
e tabata merece un bonus 
di Afl. 1000,- mientras cu 
Allan mes tabata merece 
un bonus di Afl. 10.000,- 
. Pa e tipo di echonan aki 
Allan a haya 24 luna di 
prison pa estafa di casi Afl. 
200.000,- di Pais Aruba. 
Ministerio Publico a 
reacciona riba e sentencia 
cu e promesa cu lo sigui 
actua contra corupcion. 


Sospechosonan y nan 
sostenedornan tin 
e tendencia di ataca 
Ministerio Publico. Nos 


a mira esey den caso 
Ibis, caso Avestrus y den 
caso Flamingo. Pero un 
politico mester tin Aruba 
na pecho y pensa riba e 
consecuencianan di su 


atakenan. E atakenan ta 
fomenta desconfiansa 
bao di hubentud contra 
nos sistema hudicial. 
Ciudadanonan cu ta perde 
confiansa no kier colabora 
cu polis y husticia. Asina 
e politiconan aki ta pone 
seguridad di henter nos 
comunidad den peliger. 


Pio ainda ta ora cu 
politiconan ta cuminsa 
fomenta sinberguenseria 
den nos pais, siñando nos 
hobennan pa gaña y pa 
no worry cu ley. Nos tur 
ta conoci cu e mentira cu 
Paul Croes lo a bay prison 
pa dos caha di cerbes y un 
wea di sopi. Pa colmo hopi 
hende ta kere e mentira. 
Mescos nos a mira den caso 
Avestrus. Hende ta plama 
e mentira cu Corte no por 
a prueba corupcion di 
Benny Sevinger. E berdad 
ta cu hues a haya tanto 
Paul como Benny culpabel 
di soborno y malversacion. 


Taunlastima cu Otmar kier 


sigui e mal ehempelnan 
relata na casonan Ibis y 
Avestrus. Manera Zwarte 
Piete kier core cu ruchi tras 
di henter e cadena hudicial 
y e mes aparentemente ta 
un santito cu ta merece 
alabansa. Djis scuche 
elabora riba e transaccion 
entre Ministerio Publico 
y Hans Geerman. 
Conscientemente Otmar 
ta insinua cu ta normal pa 
gaña den administracion 
di Pais Aruba cu un 
persona a ser nombra pa 
traha como “medewerker 


bedrijfsvoering”, mientras 
su spirito so ta haci e trabao 
ey. Asina e ta despista 
pueblo. Pero e transaccion 
entre Ministerio Publico y 
Hans Geerman ta papia pa 
su mes: e storia di spirito 
ta berdad! Ta tempo pa 
Otmar bandona e talking 
point di Paul Croes y 
Benny Sevinger cu ta tur 
politico ta haci e. Ta keda 
na Otmar pa bandona e fila 
di politico cu ta divulga cu 
loke ta corupto ta normal y 
“nada robes”. 


DESPUES DI 2 SIMAN Y MEY TATA CU A BAY BUSCA SU YIU SIN 
PRE-AVISO A BOLBE E BIAHA AKI PA BUSCA PROBLEMA 


Diabierna mainta a drenta informe di cu un tata a 
presenta na un Kleuterschool y busca problema, 
mesora a dirigi un patruya na e sitio. Mientras a 
avis'e tambe cu polis a ser yama. 


Manera cu ela mira prensa yega ela core sali subi 


auto y bay for di e sitio. 


Na yegada di e patruya ya e homber a bay caba. 
Polis a tuma tur e datonan di e homber y a avisa 
nan si e bolbe pa asina yama nan mesora, polis a 


sigui cu nan patruya. 

Recientemente, Minister 
Endy Croes a atende 
“Vierlandenoverleg” 
na Den Haag, Hulanda 
hunto cu Ministernan 
di Enseñansa di Reino 
Hulandes, esta Minister 
di Enseñansa di Curacao, 
Sr. Sithree van Heydoorn, 
Minister di Ensefansa 
di Hulanda, Sr. Robbert 
Dijkgraaf y Minister 
Plenipotenciario na 
Hulanda Sr. Ady Thijsen 
a representa Minister 
di Ensenfansa di Sint 
Maarten den e ocasion 
aki. Durante e reunion 
anual di Enseñansa entre 
e cuater (4) paisnan di 
Reino Hulandes, a trata 
diferente punto di vital 
importance pa enseñansa, 
unda a yega na acuerdonan 
concreto. A pone atencion 
riba Strategic Education 
Alliance (SEA). A haci 


Minister Endy Croes: 


A HACI DIFERENTE ACUERDO CONCRETO ENTRE E CUATER 
MINISTERNAN DI ENSEÑANSA DI REINO HULANDES 
DURANTE E 4 LANDENOVERLEG NA DEN HAAG, HULANDA 


plannan concreto riba e 
Koninkrijksbeurs, unda e 
studiantenan di e islanan 
di Reino Hulandes y 
Hulanda por aplica pa 
esaki y asina bay haci 
nan pasantia y/of haci un 
intercambio di studiante 
na un di e islanan di Reino 
Hulandes y/of Hulanda 
durante e aña escolar. Di e 
forma aki e studiantenan 
por adkeri mas experencia 
y conoce un otro sistema 
di enseñansa pa por tuma 
un miho decision den caso 
cu kier studia den exterior. 
Actualmente, tin tres (3) 
studiante cu ta haciendo 
uzo di esaki caba, dos (2) 
studiante di Curacao y un 
(1) studiante di Aruba ta na 
Hulanda. 


Den e mesun programa aki 
di SEA, tin 11 universidad 
na Hulanda cu ta trahando 


cu nan y awo ta bay haci 
un marktanalyse na Aruba 
prome cu fin di aña. A base 
die investigacion aki ta bay 
tin un rapport cu yen punto 
defini, unda cu e decano 
y mentornan ta bay haya 
un training extenso riba 
esaki. Tambe riba nivel 
di SEA, lo percura pa bini 
cu un Studentvolgsysteem 
pa e studiantenan di 
Caribe cu ta bay studia 
na Hulanda, cu e meta di 
mantene contacto cu nan 
y yuda nan te unda cu 
por. Otro punto cu a trata 
durante e 4 Landenoverleg 
ta e proyecto Kibrahacha 
cu ta profesionalisacion 
y preparacion di œ 
docentenan di e islanan 
ABC, den un sistema nobo y 
moderno, teniendo cuenta 
cu e competencianan di 
Siglo 21 y ta prepara nan 
riba un nivel cu por traha 


tur caminda den Reino 
Hulandes. 


Durantee 4 Landenoverleg, 
e cuater (4) ministernan a 
bay di acuerdo pa prolonga 
e samenwerkingsprotocol 
riba e tema aki cual 
inicialmente lo a finalisa 
na aña 2025. Tur minister 
a bay di acuerdo cu 
mester prolonga esaki pa 


continuacion di e proyecto 
Kibrahacha. Asina tabatin 
diferente punto relaciona 
cu enseñansa cu a trata 
durante e 4 Landenoverleg. 
Den transcurso di e siman 
lo duna informacion di 
e otro acuerdonan cu a 
haci durante e reunion e 
cuater (4) Ministernan di 
Enseñansansa di Reino 
Hulandes. 


CHAUFFEUR HERIDA DEN ACCIDENTE NA 
SERO PATRISHI 


Sero Patrishi - Diasabra 
merdia algo pasa di 12'or 
polis a bay e bocht pazuid di 
e Santana di Commandeur 
na Sero Patrishi, pa un 
accidente cu hende herida. 


Na yegada di polis nan 
ta topa cu un auto color 
pabou di caminda. A 
resulta cu solamente un 
vehiculo tawata envolvi 


den e accidente. 


E chauffeur a keda sinta 
den e auto, debi cu e lo a 
herida su mes. 


Polis di trafico cu a yega 
a papia cu e chauffeur 
mientras cu ambulance 
tawata na caminda. 

Segun version di œ 
chauffeur; e lo tawata 
bayendo zuid y pa un of 
otro motibo a slip y dal 
contra un troncon di un 
mata. 


Na yegada di ambulance 


Paramediconan a 


necesario. 

Takelwagen a wordo pidi 
bay pa move y/of bay cu e auto. 
dun'e a asistencia medico 

Minister Endy Croes: 

E GALARDON DEPORTIVO PREMIO EXCELENCIA DEN DEPORTE A RECONOCE E ATLETANAN CU A DESTACA DEN ANA 2022 


Diabierna anochi, a tuma luga 
Premio Excelencia den Deporte 
2022 unda, cu a reconoce e 
atletanan cu masa destaca den nan 
disciplina pa aña 2022. Un anochi 
magico yena cu emocion y alegria 
unda a honra e 130 atletanan 
nomina, a reconoce bintishete (27) 
entrenado pa nan contribucion 
den e desaroyo di deporte di 
Aruba. Tambe, a rindi homenahe 
na dies (10) baluarte deportivo cu 
a dedica gran parti di nan bida 
na desaroyo di deporte di Aruba. 
Banda di esaki, a reconoce seis 
(6) atleta olimpico cu a ricibi un 
certificado y pin di Olympians for 
Life (OLY) for di World Olympians 
Association pa nan esfuerso y pa 
promove e balornan olimpico. 


Presente na e anochi mas 
importante di deporte na Aruba 
tabata Prome Minister Evelyn 


Wever — Croes acompaña pa su 
distinguido esposo Sr. Kenneth 
Wever y Minister Endy Croes 
acompaña pa su kerida esposa 
Sra. Dilailah Croes. Tambe e gran 
anochi aki a conta cu presencia 
di Presidente di Parlamento mr. 
Edgard Vrolijk y Parlamentarionan 
Shailiny Tromp — Lee, Raymond 
Kamperveen y Alvin Molina. 

E magno evento deportivo a inicia 
cu recorido riba e “red carpet” di e 
nominado-, mayor- y invitadonan 
special cu a tuma un potret como 
recuerdo di Premio Excelencia den 
Deporte 2022. 


Eanochi bunita aki a keda presenta 
pa e maestronan di ceremonia Sra. 
Sandra Croes y Sr. Andrew Vrolijk 
kendenan a haci un excelente 
trabou. E ceremonia a inicia cu un 
bunita presentacion di e grupo di 
baile NLG y NTG bou direccion 


Un anochi di gala magnifico y sumanente exitoso 


Y i 


di Sra. Marisol Peña. A presenta 
un video di e trabounan deportivo 
inicia y/of realisa durante aña 
2022- 2023. Sigui pa discurso di 
Sr. Minister Endy Croes, Prome 
Minister di Aruba Sra. Evelyn 
Wever — Croes y Presidente di 
Comision Excelencia den Deporte 
2022 Sr. Kenneth Vrolijk. 

E momento mas emocionante di 
e anochi ta ora cu a presenta e 
ganadonan di Premio Excelencia 
2022: 

Atleta Masculino 2022 

Mikel Schreuders 


Atleta Femenino 2022 
Kamilah Dammers 


Atleta Masculino U18 
Christiaan Jansen 


Atleta Femenino U18 
Mariajose Salazar Salazar 


Atleta Masculino U13 
Ocean van Loon 


Atleta Femenino U13 
Giovanna Wernet 


Atleta Rising Star Masculino 


CU BO RESULTADO Y LOGRONAN 
DEPORTIVO DEN 2022 


Kailan Wouters 


Atleta Rising Star Femenino 
Zaria de Groot 


Atleta Paralimpico 
Elliot Loonstra 


Atleta Special Olimpics 
Mildred Every 


Ekipo di Aña 
Aruba Voetball Bond 


Rookie of The Year Masculino 
Xylan Anthony 


Rookie of The Year Femenino 
Ava Figaroa 


Pa conclui, por a observa emocion 
y alegria riba cara di e atleta-, 
mayor- y coachnan durante e 
anochi special aki. E anochi 
a clausura cu un excelente 
presentacion di Ataniro Eisden 
cu a deleita esnan presente cu su 
exitoso repertorio. Minister Endy 
Croes ta felicita tur e nominado- y 
ganadonan di Premio Excelencia 
den Deporte 2022. Aruba ta 
orguyoso di boso! 

FORTALEZA PA FAMIA 


Scirbi pa Pastor Marcel Balootje. 


NOS TA EMBAHADOR DEN CRISTO 
HESUS, PA RECONCILIA HENDE CU 


Den Mateo 13:26 -30-41 
ta para scirbi : Y ora cu e 
trigo a spruit y a forma 
tapushi, e yerba shimaron 
tambe a keda bisto. Esey ta 
pa nos tur ta na altura cue 
trigo y e yerba shimaron ta 
crece hunto. 

Ken ta e trigo? Esey ta e 
bon simia cu Hesus a sem- 
bra. 

Y ken ta e yerba shimaron? 
Esey ta e mal simia cu e 
diabel a sembra. ( Mateo 
13:38-39) 


Con bo ta reconoce e dife- 
rencia entre trigo y yerba 
shimaron? 


Bo ta conoce na su fruta: E 
trigo ta duna fruta di obe- 
dencia y humildad. 


Pero e yerba shimaron ta 
duna fruta di orguyo, re- 
beldia y inmoralidad. 


E esclavo a bisa e dono di 
cunuco cual ta Cristo He- 
sus, Bo kier pa nos bay y 
recohe e yerba shimaron 
for di e maishi? 

Hesus a contesta: No pa no 
sosode cu mientras boso ta 
recohe e yerba shimaron, 
boso ranca e trigo tambe 
hunto cune. 

Laga tur dos crece hunto te 
na cosecha. Y e Yiu di hen- 
de lo manda Su angelnan y 
nan lo recohe for di Su re- 
ino, tur piedra di trompica 
y esnan cu ta haci inikidad 
, y lo tira nan den forno di 
candela. 


Ningun hende por separa e 
trigo for di e yerba shima- 
ron, Señor mes lo manda 
su angelnan pa hacie. 


Si nos no tin pasenshi y 
kier haci algo cu Dios no 
a manda nos, nos lo causa 


problema grandi. 


Pesey den 2 Corintion- 
an 5:18 ta para scirbi lo 
siguiente: Awor tur e cos- 
nan aki ta bini for di Dios, 
Kende a reconcilia nos cu 
Su mes door di Cristo y a 
duna nos e ministerio di 
reconciliacion . 

Esta cu Dios den Cristo ta- 
bata reconciliando e mun- 
do cu Su mes sin tuma nan 
picanan na cuenta,yy E a 
encarga nos cu e palabra 
di reconciliacion. 

Pesey nos ta embahador- 
nan pa Cristo, como si- 
fuera Dios tabata spierta 
door di nos,nos ta roga 
boso den nomber di Cristo 
, sea reconcilia cu Dios. 


Un embahador den Cristo 
ta pone su mes interes un 
banda pa e sirbi Cristo, 
y no ta traha segun pro- 
grama di hende, pero se- 
gun palabra di Dios. 


No lubida locual ta para 
scirbi : No laga ningun 
hende gaña boso, Mal com- 
pania ta daña bon custum- 
ber. (1 Corintionan 15:31). 


Un embahador den Cristo 
mester tin contacto con- 
stantemente cu e trono di 
Dios ( Daniel capitulo 6). 


Un embahador den Cristo 
mester ta firme y fiel ( Ef- 
esionan 6:20). 


Un embahador den Cristo 
no ta sirbi ningun clase di 
interes politico, ni tampo- 
co ta compremete su mes 
cu hende , tampoco tin 
favoritismo. Galationan 
1:10). 


E yamada di un embaha- 
dor den Cristo ta sagrado, 


CRISTO HESUS 


puru, sin envidia, y liber di 
tur clase di corupcion. 


E encargo di reconcilia 
hende cu Dios, ta mas 
grandi di locual hende por 
kere, pasobra nos ta yama 
pa reconcilia esnan cu ta 
den scuridad cu Dios,pa 
ranca nan saca for di gara 
di diabel, pasobra e emba- 
hador ta funciona segun e 
Palabra di Dios ta indica 
nos den Mateo 11:28). 


E tempo di cosecha ta 
serca y Cristo Hesus ta cla 
para pa manda su angel- 
nan pa recohe e cosecha, y 
asina e separacion lo tuma 
lugar, e bon simia pa bida 
eterno y e yerba shimaron 
pa morto eterno. 


No lubida: Un mensa- 
hero malbado ta cay den 
adversidad,ma un emba- 
hador fiel ta trece cura- 
mento.( Proverbionan 
13:17). 


Nos ta embahador den 
Cristo Hesus, pa gana 
alma pa Dios, y trece nan 
na e berdad cu ta haci nan 
liber. 


Sinceramente, Pastor Mar- 
cel Balootje. 


RUDA! 


ORACION DI DIA 


Un dia fructifero y cu Dios brasa 
boso cu Su misericordia infinito 


"No haci cas di mi Tata un marshe!’ Huan 2,16 
Nos Iglesia ta un luga caminda comunidad ta bay 
adora, resa y alaba Señor. Un respet profundo 
nos tin pa Señor y tambe pa nos Iglesia, ban sigui 
bishita nos Iglesia y asina cumpli cu Su manda- 
mento di Santifica Dia di Señor. 


Nos mester purifica tambe nos tempel pa asina 
Spirito Santo haci Su entrada y por keda cerca nos 
na tur momento. Pa nos purifica nos tempel nos 
mester keda liber di pica, tambe liber di pensam- 
entonan malo, mal habito y bicio. 

Nos lo por haci esaki? Pensa 
un rato con pa logra keda liber di tur pica. 


Oracion: Señor Hesus danki pa tur bendicion 
ricibi, danki pa semper t’ey pa nos pa guia nos pa 
purifica nos tempel. Mi ta pidi Bo guia mi 
oracion pa aumenta mi fe. Duna mi e curashi pa 
defende e berdad cu Sagrada Scritura ta revela. 


Danki pa semper t’ey pa scucha mi y duna 
mi e capacidad pa percibi Bo bos Señor. Concede 
mi coresponde na Bo inmenso amor na tur mo- 
mento. 
Amen. 

Jarissa Dubero cu 
tributo na Aruba 


Paardenbaaistraat 10, Oranjestad, Aruba Tel.: (297) 525 - 7555 
www .lottoaruba.com 
Resultado : Sorteo 12 Nov 2023 Merdia 


Pn 


Sorteo # 4092 


> 
Sorteo 4092 


9863 
Er 


Sorteo # 2148 


8934 


Sorteo # 4092 


Como diseñado di tra- 
henan di Aruba Tourist 
Carnival Group (ATCG), 
maestro di Arte na Co- 
legio Arubano, Jarissa 
Dubero, a diseña pen- 
sando riba varios atributo 
y elemento cu ta forma 
parti di Aruba su cultura 
y tradicion. Den carna- 
val di Aruba esakinan lo 
ta bisto den e paradanan 
cu nan grupo lo ta aden. 
E temanan ta Dera Gai, 
Pisca Gutu, Piscadonan di 
Noord, E Prikichi Caweta 
y Aruba su Placa. E banda 
ta Musical Time y algun di 
e artistanan riba caya ta 
Leo Rodriguez, Inky Rich- 
ardson, Long Roy, Chicho 
Kock y Tattoo entre otro. 
Pa medio di e articulo aki, 


ATCG ta invita Aruba y semper bishita FB of Insta 
cada turista pa join nos di e grupo. www.aruba- 
den Carnaval 2024! Por touristcarnivalgroup.com. 

Atrobe pa e di tantisimo biaha ta bolbe haci 
limpi na e ex-edificio di D.O.W. 


Diabierna mainta atrobe 


autoridad mester a bay 


na e ex edificio di D.O.W. 
hunto cu un team di limp- 
iesa ya cu eynan e sitio ta- 
bata un desaster yena cu 
sushedad y porkedad. Tin 
adictonan ambulante cu 
ta kedando eynan cu cho- 
sanan mahos y contra tur 
ley di salubridad. A laga 
haci e area ey full limpi 
pero ainda e trabaonan di 
reparacion, construccion y 
renobacion no a cuminsa. 
Ta urgente pa cuminsa de- 
saroya e sitio di e prome 
impresion di Aruba na e 
waf crucero. 


Den cuadro di e di 5 edicion di e "German Caribbean Energy Conference' 


Minister Glenbert Croes: 


! 


MINISTER DI ENERGIA A EXPONE ARUBA SU COMPROMISO 
PA CU TRANSICION ENERGETICO 


Dia- 


ORANJESTAD - 
mars mainta, Minister di 
Energia Glenbert Croes 
acompaña pa Prome Min- 
ister Evelyn Wever-Croes 
tabata presente na e di 5 
edicion di e German Ca- 
ribbean Energy Confer- 
ence. E conferencia aki 
ta organisa pa e "Dutch- 


German Chamber of 
Commerce", na unda del- 
egacionnan di Alemania, 
Hulanda y otro paisnan a 
participa. Durante e con- 
ferencia aki, participan- 
tenan por a sera conoci 
cu experto y inversioni- 
stanan Aleman, interesa 
den acelera e transicion 


energetico den Caribe. 
Tambe tabata presente un 
delegacion di Corsou pa 
comparti nan vision pa cu 
un "hydrogen valley". 


Durante e conferencia aki, 
Minister Croes, tabata tin 
e oportunidad di duna 
un discurso, na unda el a 
gradici e Ministerio Fed- 
eral di Alemania pa Clima 
y Energia pa apoya e ini- 
ciativa aki. Pa cu e confer- 
encia aki, companianan 
Aleman, Hulandes y di 
otro paisnan ta bin Aruba 
pa combersa cu compa- 
nianan local, priva y gu- 
bernamental, pa mira ki 
iniciativanan, nan lo por 
haci hunto cu e profesion- 
alnan local. Esaki sigur 
ta crea oportunidadnan 
grandi pa pais Aruba. E 
mandatario a recomenda 
e companianan Aleman 
pa traha cu companianan 
local den proyectonan en- 
ergetico pasobra cu Aruba 
ta conta cu gran profe- 


sionalnan riba e tereno 
aki. 


Minister Croes a splica cu 
Aruba a implementa su 
"Energy Policy" pa cumpli 
cu e obhetivonan di 2030, 
y cu e acuerdo di Paris pa 
2050. Aruba ta compro- 
meti pa reduci emision y 
mitiga calentamento glob- 
al, evitando asina e con- 
secuencianan cu esaki- 
nan lo por trece cu nan. 
E mandatario a expone 
e compromiso di pais 
Aruba pa cu e transicion 
energetico, indicando cu 
Aruba ta den proceso pa 
expande e parke solar y e 
parke di molina di biento, 
tambe lo transforma zona 
di refineria. E mandatario 
a trece dilanti cu a firma 
un acuerdo cu e compania 
Europeo Acciona Ener- 
gia pa traha e "green hy- 
drogen valley" cu e meta 
pa aki dos aña, Aruba ta 
completamente indepen- 
diente di "heavy fuel oil" 


mas. 


"Como Gobierno di Aru- 
ba, nos ta comprometi pa 
sostene tur compania cu 
kier uni nan mes na e vi- 
sion aki. E prosperidad di 
Aruba, ta conta riba com- 
promiso di nos tur, pero 
tambe di un compromiso 
pa bin cu sectornan nobo 
cu lo aporta na progreso 
di nos turismo. Pandemia 
a siña nos, cu nos no por 
keda depende di un pilar 
so. E zona di refineria, e 
zona energetico, e sector 
di refineria y di energia 
y su transformacion, ta e 
gran oportunidad pa nos 
por aporta na un pros- 
peridad nobo y continuo. 
Mi ta gradici e compani- 
anan Aleman y Hulandes 
pa nan confiansa y pa haci 
Aruba e cede anual pa dis- 
cuti y analisa hunto riba e 
futuro cu nos yiunan tin 
derecho riba dje", Minis- 
ter Croes a expresa. 

THE GREATEST SHOW un celebracion Total 
The Chaz Modeling and Talent School 
celebra nan di 25 anniversario 


Diadomingo 5 di Novem- 
ber den Renaissance Con- 
vention Center The Chaz 
Modeling & Talent School 
a presenta un Fabuloso 
show den cuadro di nan 
di 25 Anniversario. Un 
Show cu a wordo organisa 
cu hopi amor y energia pa 
tur e añanan cu a desar- 
oya talento aki na Aruba. 
Muchanan a hasi super 


nan best y a presenta un 
tremendo show na unda 
tabata tin Baile, Canto 
y Fashion Show. Nos ta 
sumamente orguyoso di 
nos alumnonan. 

Tabata tin cuatro desfile 
di Moda presenta pa de- 
signernan Neigy Alvarado 
di Republica Dominicana 
cu su colleccion “PINK” y 
Playero, Veronica Angrino 


di Colombia y nos orguyo 
di Aruba Gigliola Arends 
cu su colleccion “Celebra- 
tion”. 

Nos invitadonan interna- 
cional tambe tabata tin 


presentacionnan espec- 
tacular, esta Explosion 
Dancers for di Curacao. 
Cantante Jada van Dijk 
di Curacao tambe a duna 
un super presentacion cu 


un tremendo repertorio 
di cancionnan. For di New 
York tabata presente un 
hoben artista Ester Lora 
cu a presenta Cancionan 
di Broadway y sigur a pone 
e publico haja kippenvel. 
Ester a join nos alumnon- 
an tambe riba pasarela pa 
demostra su habilidadnan 
di modelahe. Na Final a 
premia e hobennan cu a 
gana miho diseñonan den 
e runway di Explosion of 
Colors/Prints/Trends, cu 
a bai pa e categoria Mini 
Samara Salazar, Pre-Teen 
Melaiska Woodley y Teen 
Jaydelynn Vriend. Mod- 
elonan Popular a bay pa 
Jarzhienne Roos (segun- 
do lugar) y Tanique Chan 
(prome lugar). 

E modeshow nan di Bar- 
bie y Zilver tambe tabata 


fabuloso. 
Un show super nice ca- 
minda cada Modelo a de- 
mostra un tremendo do- 
minio di e pararella y nan 
habilidadnan den baile. 
Danki na tur pero tur 
hende y instancianan cu 
a aporta na nos show aki 
cual ta The Greatest Show. 
Nos lo pone un lista di gra- 
decimento riba social me- 
dia y alabes poco poco nos 
lo post e imagennan di nos 
celebracion!!! Keda pendi- 
ente!!! 

Pabien na The Chaz Mod- 
eling & Talent School y 
henter e Team cu a traha 
pa e show aki. Den un pa- 
labra ... TREMENDO!!! Pa 
otro aña keda pendiente 
pa projectonan nobo y 
grandi pa nos muchanan y 
hobennan!!! 

Bara Afubs 


A 


Parlamentario Shailiny Tromp-Lee (MEP): 
Gobierno su intencion ta pa entrante augustus 2024 
cuminsa cu alfabetisacion den Papiamento den klas 1 


Fiho di Enseñansa 


Pornomento Aruba 


; Ee EE 


So 


o 


Recientemente, como 
Presidente di Comision 
Fiho di Enseñansa di Par- 
lamento, mi a invita Min- 
ister di Enseñansa y De- 
porte sr. Endy Croes pa 
bin duna un update riba 
e implementacion di e 
maneho di idioma cu Go- 
bierno a presenta na Par- 
lamento. 

Hunto cu Departamento 
di Enseñansa Minister a 
brinda informacion con- 
creto encuanto e proceso 
pa introduci alfabetisacion 
na Papiamento den tur 
klas 1 na Aruba entrante 
augustus 2024. Esaki ta 
nifica cu nos muchanan 
ta bay siña lesa y skirbi na 


Papiamento. 


Hulandes ta bay den un 
otro bachi y lo keda trata 
como un lenga stranhero. 
Sigur mi ta aplaudi e deci- 
sion aki cu sigur lo benefi- 
cia nos muchanan. Alabes 
mi ta contento di mira cu 
a percura cu e maneho ta 
dirigi riba desaroyo di e 
abilidadnan di tur 4 idio- 
ma cu nos ta custumbra cu 
nan aki na Aruba. Otro as- 
pecto interesante ta e echo 
cu a percura pa e plan ta 
tene cuenta cu nos mer- 
cado laboral, doorstrom- 
ing den e siguiente nivel 
di enseñansa y e compe- 
tencia basico cu cada cui- 


dadano di nos pais mester 
tin. 


Minister Croes y Depar- 
tamento di Enseñansa a 
informa Parlamento cu 
e leynan existente ya ta 
brinda e oportunidad pa 
introduci dicho alfabetisa- 
cion. 

Cu otro palabra no ta 
rekeri cambio di ley of un 
ley nobo. Alabes a keda 
enfatisa cu mirando e pro- 
ceso cu a keda encamina 
pa yega na e Maneho Inte- 
gral di Idioma caminda e 
veld di enseñansa (Plata- 
forma) tabata envolucra 
desde un principio den e 
concretisacion di esaki, 


ta existi draagvlak pa cu 
implementacion di dicho 
plan. 


A informa Parlamento cu 
den october a reuni cu In- 
spectie, directivanan di 
scol y demas stakehold- 
ers pa sigui traha riba e 
planificacion pa haci e 
introducion aki entrante 
augustus 2024 posibel. A 
keda indica cu Departa- 
mento di Eseñansa lo sos- 
tene directivanan di scol y 
cabesantenan di scol den 
e planificacion di e imple- 
mentacion. 


Desde e luna aki lo inicia 
cu e Trayecto di Prepara- 
cion y Profesionalisacion 
di nos maestronan pa nan 


ta cla pa ehecucion di e 
plan entrante augustus 
2024. Ta trata di 6 work- 
shops cu lo trata entre 
otro contenido, pedagogia 
y didactica den idioma Pa- 
piamento y Hulandes. 


Sigur ta na su lugar pa 
gradici y desea tur clase 
di exito na e team en- 
carga cu e implemtacion 
di e maneho aki y cu ta 
trahando masha duro 
mes pa su concretisacion. 
Siguiente reunion cu Min- 
ister den Comision Fiho di 
Enseñansa nos lo trata e 
diferente leynan cu min- 
ister ta trahando riba nan. 
Cu otro palabra dentro di 
poco un biaha mas Minis- 
ter lo ta na Parlamento. 


TEMPO VALIDO TE DIALUNA 13 DI NOVEMBER 
2023, 18:00 ORA 
TEMPO: 

AWE TARDI Y AWE NOCHI: PARCIALMENTE 
NUBLA CU UN AWACERO PASAJERO 

DEN MARDUGA Y MAYAN: PARCIALMENTE 
NUBLA CU UN AWACERO PASAJERO 

TE BREVE 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 42 GRADO CEL- 
SIUS 
UV INDEX: 9 
SITUACION GENERAL DI TEMPO PA PROXIMO 
24 ORA: 

UN DISTURBIO RIBA NIVELNAN MAS ABOU DI 
ATMOSFERA TA MOVIENDO POCO POCO BAI 
WEST MIENTRAS E TA TRECE 
HUMEDAD DEN REGION LOCAL. ESAKI TA FA- 
VORESE DESAROYO DI TEMPORALMENTE MAS 

NUBIA CU LO PRODUCI EG di 
ALGUN AWACERO PASAJ R : 


NA PARTINAN PROTEJE DI 


DI 1 PIA. 


NA PARTINAN ZUID: TRANKIL TE MODERA, EN- 
'A 3 PIA. 
NOORDWEST DI COSTA: 
GENERALMENTE 
MODERA CU OLANAN ENTRE 5 PA 7, LOCAL- 
MENTE E POR 
JEGA 8 PIA. 
AVISO/ ALERTA: 

TA SUGERI OPERADORNAN DI BOTO CHIKITO 

PA BAI CU CAUTELA NA PARTINAN OOST TE 

NOORDWEST DI COSTA 


¿TRE 2 
NA PARTINAN OOST 7 

Diasabra ultimo, 4 di no- 
vember, Fundacion Hende 
Homber Aruba a celebra 
nan di 10 aña di existencia 
cu un tremendo conferen- 
cia. 


Na prome lugar mi ta 
gradici Fundacion Hende 
Homber Aruba pa e in- 
vitacion pa mi participa 
nan dicho conferencia y 
tambe kier a felicitanan cu 
nan 10 aña di existencia y 


Parlamentario Shailiny ‘lromp-Lee (MEP): 
Mi ta gradici y felicita Fundacion Hende Homber Aruba cu 
ta traha riba empoderacion di nos hendenan hombernan 


À 
Con pa preven 
violencia 


y 
Abuso relacional Y 


domestico 


pa tur nan trabounan re- 
alisa pa empodera e hende 
homber. 


E conferencia no taba- 
ta dirigi solamente na e 
hende homber pero sigur 
como hende muhe mi a 
keda encanta cu e dife- 
rente topico y angulo cu 
esakinan a keda adresa. 
E conferencia su titulo 
tabata: “Hombernan cu 
ta marca e diferencia”, na 


unda e enfoke tabata riba 
e “bienestar emocional y 
mental”. Tabatin diferente 
orador local y e topiconan 
tabata varia. Mi por bisa 
cu e tabata un tremendo 
conferencia. Mi lo acon- 
seha tur ser masculino pa 
otro aña no perde e opor- 
tunidad di participa. E lo 
enrikece bo grandemente 
y sigur lo haci un impacto 
riba bo actitud y actua- 
cion. Banda di e hecho cu 
e por aporta grandemente 
na bo crecemento y desar- 
oyo propio. 


Sigur mi ta aplaudi e meta 
di e fundacion pa em- 
podera nos hende homber- 
nan pa nan mes por ta of 
bira un miho persona y ta 
feliz. Na mes momento e 
plataforma ta brindanan 
e toolsnan pa nan ta entre 
otro un miho yiu, casa/ 
pareha y tata. 


S 


AD 2 SI 


Ami a keda encanta! Un 
pabien sigur ta na su lugar 
na full e comite organisa- 
do y tur otro stakeholder 
cu a haci e conferencia di 
Fundacion Hende Homber 


Aruba posibel. Mi kier a 
termina deseando Funda- 
cion Hende Homber Aru- 
ba hopi exito cu tur nan 
proyectonan den tapara. 


Polis a detene un persona causando problema 


Diahuebs anochi 
a drenta informe 
di un problema 
na un aparta- 
mento na Noord, 
mesora a dirigi 
un patruya na e 
sitio. Na yegada 
di e patruya a 
purba resolve e 
diferencia pero 
un di e parti- 
donan a bay asi- 


esey a haci cu po- 
lis a detene. 


RUBA 
YIÍBUNITA 


| 


na un apartamento na Noord 


na leu di agredi 
e otro persona y 

Interport 10th 
Anniversary 


Interport Logistics, a 
leading player in the lo- 
gistics industry, is proud 
to celebrate its 10th an- 
niversary in Aruba. Over 


the past decade, the com- 
pany has achieved signif- 
icant milestones and suc- 
cesses, establishing itself 
as a reliable and innova- 


tive logistics partner. 

Since its inception in Aru- 
ba in 2013, Interport Lo- 
gistics has grown steadily 
and has become a symbol 


of excellence in the logis- 
tics sector. Besides Aruba 
it is notable that Inter- 
port Logistics also has its 
own offices and facilities 
in Miami, Los Angeles, 
and Curacao and is part 
of several Global Net- 
works and International 
Strategic Partnerships. 
The company's commit- 
ment to providing excep- 
tional logistics solutions 
and a customer-centric 
approach has been the 
driving force behind its 
remarkable journey. 
Interport Logistics Aruba 
takes pride in its accom- 
plishments over the past 
10 years, which include: 
1. Expanding our glob- 
al reach to extend and 
strengthen our services 
from Europe, Asia and 
the Americas, 

2. Diversifying services 
to cover a wide range of 
logistics needs, includ- 
ing shipping, brokerage, 
warehousing, distribu- 
tion, and more. 

3. Investing in state-of- 
the-art technology to en- 
hance tracking, transpar- 
ency, and efficiency. 


4. Building strong rela- 
tionships with clients, 
partners, and stakehold- 
ers. 

We are thrilled to reach 
this 10-year milestone in 
our journey. Our success 
is a testament to the hard 
work and dedication of 
our team, as well as the 
trust and support of our 
clients. We look forward 
to continuing to deliver 
top-notch logistics solu- 
tions for years to come. 
As part of the anniversa- 
ry celebration, Interport 
Logistics hosts a happy 
hour event to show ap- 
preciation to its clients 
and partners. 

The company will also 
embark on various ini- 
tiatives that demonstrate 
its commitment to con- 
tinuously expand and im- 
prove its services. 

Please feel free to visit us 
at Bushiri #32 and our 
experienced team will be 
happy to assist you with 
your logistical queries or 
reach out to us at sales@ 
interportaruba.com or 
https://www.facebook. 
com/interportaruba 


Accidente entre auto cu scooter 
na Cumana, ambos conductor a 
huy pero scooter a keda atras 


Diahuebs 
chi a drenta in- 
forme di un ac- 
cidente entre un 
auto y un scoot- 


ano- 


er na Cumana, 
mesora a dirigi 
un patruya na e 
sitio. 

Na yegada di e 


patruya a bin 
compronde cu 
aki ta traya di 
un accidente 
unda e chauf- 
feur di e auto a 
bandona e sitio 
pero tambe e 
motociclista. 


E unico cos cua 
keda ta e scoot- 
er envolvi. 


Centro di Bario Noord 
ta entusiasma pa invita e 
comunidad di Noord pa bin 
pasa un anochi contento hun- 
to na antesala di Celebrashon 
di Dia International di Mucha 


E aktividad, un vijfkamp 
, lo ta Diasabra 18 di No- 
vember proximo di 6 or 
pm pa 12 or am. Un ano- 
chi di competencia den 
e disciplinanan di Ping 
Pong , un Indoor Sport; 
Futsal, un Outdoor 
Sport y un mini SesoS- 
port, Karaoke y Compe- 
tencia di Baile. Forma 
bo grupo di 6 persona, 
escohe un nomber pa bo 


grupo, inscribi te cu dia 
15 November via telefon 
586-4658 y of email na 
ligiaplcbn@gmail.com 
Bin comparti un anochi 
alegre den Famia. Refer- 
ente e aktividad pa Cel- 
ebra Dia International di 
Mucha nos lo comparti 
informashon den un otro 
comunicado den e dian- 
an siguiente. Pues keda 
pendiente. 


